நீட் தேர்வு மூலமாக தமிழகத்தின் அரசுப் பள்ளியில் பயிலும்  மாணவர்களும் மருத்துவக் கல்லூரிகளில் சேரக்கூடிய வாய்ப்பு  இருக்கும் நிலையில், மாணவர்களை உற்சாகப்படுத்தி தேர்வுக்கு தயார் செய்வோம் என வாக்குறுதி அளிப்பதற்கு பதிலாக
நீட் தேர்வையே ரத்து செய்வோம், அந்த ரகசியம் எங்களுக்கு தெரியும் என்று வாக்குறுதி அளித்து  ஆட்சிக்கு வந்த திமுக அரசு மூன்று வருடங்களுக்கு பிறகு தங்களால் நீட் தேர்வை ரத்து செய்ய முடியாது என்ற  உண்மையை ஒத்துக் கொண்டிருக்கிறது.

அடுத்த தேர்தல் நெருங்கும் போது முந்தைய வாக்குறுதிகளை மக்கள் நினைவில் வைத்து கேட்டுவிடுவார்கள் என்பதால், நீட் தேர்வை ரத்து செய்யாமல் இருப்பது மத்திய அரசின் குற்றம் என்ற விதமாக ஆளும் அரசு பிரச்சாரத்தை முன்னெடுக்க முயற்சிக்கிறது.

மதுக்கடைகளை மூடுவது, கல்விக்கடன், நகைக்கடன் ரத்து, மாதாமாதம் மின்கட்டண வசூல், தற்காலிக ஆசிரியர்கள் பணி நிரந்தரம் என பல வாக்குறுதிகள் நிறைவேற்றப்படாமலேயே போன நிலையில், அடுத்த மூன்று மாத இடைவெளியில் நீட் தேர்வு அறிவிப்பு வெளியாகும் முன் முதல்வர் சட்டசபையில் நீட் தேர்வு ரத்து குறித்து பேசி இருக்கிறார்.

அரசியலுக்காக நீட் தேர்வு குறித்து பல  கட்சிகளும் செய்யும் இதுபோன்ற நாடகங்களை நம்பி ஏமாறாமல், விழிப்புணர்வோடு, மாணவர்கள் தங்களை தேர்வுகளுக்கு நன்றாக தயார்படுத்திக் கொள்ள வேண்டும் என்றும் ஆசிரியர்களும் பெற்றோர்களும் அவர்களுக்கு உறுதுணையாக இருக்க வேண்டுமென்றும்  கேட்டுக்கொள்கிறேன்.